Diari Oficial de la Generalitat Valenciana


Sumari del DOGV 1572, del 25-06-1991 (1991/821850)

ORDRE de 24 de maig de 1991, de la Conselleria d'Industria, Comerç i Turisme, per la qual es modifica l'Ordre de 30 de novembre de 1987, que regula les ajudes al sector de la distribució, en matèria de reforma d'estructures comercials.
-------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/05/24/(2)/dof/vci/html**

### Dades del document

Número de DOGV
:   1572

Data del DOGV
:   25-06-1991

Secció del DOGV
:   DISPOSICIONS GENERALS

Número del document
:   1991/821850


Data del document
:   24-05-1991

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 24 de maig de 1991, de la Conselleria d'Indústria, Comerç i Turisme, per la qual es modifica l'Ordre de 30 de novembre de 1987, que regula les ajudes al sector de la distribució, en matèria de reforma d'estructures comercials.  
L'Ordre de 30 de novembre de 1987, de la Conselleria d?Indústria, Comerç i Turisme, per la qual es regulen les ajudes al sector de la distribució en matèria de reforma d'estructures comercials tenia com a finalitat el desplegament de l'activitat econòmica pel que fa al sector de la distribució incrementant-ne l?eficàcia, la competitivitat i l'adequació tant a les noves tendències del propi sector, vist el seu dinamisme, com a l?evolució dels hàbits del consumidor i usuari.  
L'evolució constant que es produeix en el sector i l'experiència que en aquest temps de vigència n'ha proporcionat l'aplicació obliga a reformar aquesta ordre dotant-la de major claredat i definició en les diferents línies que s'hi regulen. Així mateix s'amplien les accions factibles de tenir suport, l'aplicació de les quals pel sector a través dels seus diversos subjectes - corporacions locals, PIMES i agrupacions de comerciants - cada dia és més necessari per tal d'aconseguir els objectius que aquesta ordre manté vigents, especialment accentuats en l'actualitat per la construcció prevista del Mercat únic Europeu.  
En virtut d'això, aquesta Conselleria d?Indústria, Comerç i Turisme  
ORDENA  
Article Unic  
Modificar els articles 9, 11, 12, 13, 15, 16 i 17 de l?Ordre de 30 de novembre de 1987, de la Conselleria d?Indústria, Comerç i Turisme, que queden redactats com segueix:  
Article 9  
Les ajudes podran ser les següents:  
a) Subvenció que podrà assolir fins un màxim de 50% de la inversió física projectada, amb un límit de 15 milions de pessetes.  
b) Préstecs per a finançar els projectes d'inversió recollits en l'article anterior. La subvenció corresponent no podrà superar 5 punts de reducció del cost financer ni el 15% del principal del préstec esmentat.  
c) Subvenció que podrà assolir-ne l'import total del cost per als supòsits de realització d'estudis.  
d) Subvencions per a la implantació i el manteniment d'unitats administratives de desenvolupament comercial que podran assolir com a màxim el 70% del cost real.  
Article 11  
Podran accedir a les ajudes que s'estableixen en aquesta ordre les persones físiques o jurídiques que pretenguen dur a terme inversions en petites i mitjanes empreses comercials, tant majoristes com detallistes, i els projectes d'inversió de les quals complesquen les següents condicions:  
1. Que el seu caràcter siga bàsicament comercial i/o de prestació de serveis, d'acord amb la classificació nacional d'activitats econòmiques.  
2. Que introduesquen modificacions que, a criteri de la Conselleria d?Indústria Comerç i Turisme, comporten millores significatives en la funció pròpiament comercial, a través de la introducció de noves tecnologies tangibles i intangibles.  
3. Que resulten viables econòmicament i financera.  
4. Que no creen o consoliden situacions que atempten contra la lliure competència.  
En tot cas podran ser incloses en aquest apartat i ser subjecte de suport aquelles empreses que pertanyen a fórmules de comerç integrat.  
Article 12,  
La destinació del finançament haurà de ser l'execució de les inversions que es detallen a continuació, en establiments preexistents, o com a conseqüència de noves obertures per ampliació d'empreses, implantacions de comerç associat i implantacions en àrees insuficientment dotades.  
1. obres de construcció, condicionament i reforma de locals,  
2. immobilitzat material nou,  
3. adquisició del sòl i locals comercials sempre que la inversió es destine a l'ampliació o transformació d'establiments ja existents en els casos de comerç independent i, en tot cas, quan la inversió siga promoguda tant pels comerciants pertanyents a formes de comerç associat o integrat, com pels que s'establesquen en equipaments comercials col·lectius.  
4. Millora o adequació del capital circulant a l'estructura financera de l'empresa, sempre que simultàniament o en un període anterior a dos anys com a màxim s'hagen realitzat inversions en actius fixes que siguen significatives i que no estiguen destinades a la implantació d'una nova empresa i sempre que la destinació no siga la reconstitució de tresoreria.  
No es computaran com a despeses d'inversió a efecte d'ajuda en el finançament, les despeses d'estudi o projecte (tret si aquests són exigits pels serveis tècnics de la Direcció General de Comerç), fons de comerç, drets de traspàs i compra de mercaderies objecte de comercialització de l?establiment.  
Article 13  
Les quanties màximes factibles de tenir suport dels crèdits als què fa referència l'article anterior, punts 1 al 3, no podran superar la xifra de 50 milions; aquest límit és de 22 milions per als relacionats amb el punt 4 de l'article 12.  
En tot cas no es podrà superar el 70% del total de les inversions reals per a actius fixes, ni el 30% de la mateixa inversió per a capital circulant.  
La subvenció que s'assignarà a cada sol·licitud no superarà 5 punts de reducció del cost financer del préstec a què fa referència l'article 2, apartat b), ni del 15% del principal del mateix i s'aplicarà a la reducció del principal del crèdit esmentat.  
Article 15  
1. Les sol·licituds per a l?obtenció de les ajudes establertes en els articles anteriors, dirigides al Director General de Comerç, es presentaran, amb anterioritat a l'acabament de la inversió, en els serveis territorials corresponents, acompanyats de la següent documentació:  
a) documentació acreditativa de la identitat de l?empresa sol·licitant  
b) fotocòpia del DNI del sol·licitant o, si s'escau, del representant legal i apoderament d'aquest i en tot cas targeta d'identificació fiscal,  
c) justificant d'estar al dia de les seues obligacions fiscals i front a la Seguretat Social, i també d'aquelles que establesca la Llei de Pressupostos de la Generalitat Valenciana,  
d) justificant de recepció de la sol·licitud de crèdit formulada a l?entitat financera corresponent, si escau,  
e) \_avantprojecte en el que conste:  
memòria detallada del projecte, indicant-ne els terminis d'execució,  
- plans de situació i distribució actual i futura,  
- pressupostos o factures pro-forma originals de la inversió projectada.  
f) Llicència municipal i/o d'obertura o acreditació documental d'haver-les sol·licitat, si escau.  
2. En tot cas el sol·licitant haurà de comunicar si existeixen o s'han sol·licitat altres ajudes per a la mateixa finalitat.  
3. La Conselleria d?Indústria, Comerç i Turisme podrà recaptar del sol·licitant l'aportació d'altres documents o dades complementàries que estime necessàries per a la resolució de l?expedient.  
Formes agrupades i associades de comerciants  
Article 16  
Les agrupacions i les organitzacions de productors, majoristes o detallistes i d'empreses comercials en les diferents formes de comerç associat i integrat, amb independència de la forma jurídica que adopten, podran accedir a les ajudes regulades en l'article següent, sempre que, comptant amb l'habilitació legal necessària, promoguen la realització de projectes d'inversió en actiu fix material dirigits a la implantació, transformació, remodelatge, equipament, condicionament i rehabilitació d'equipaments comercials en origen i destinació, major, detall o mixt, com són:  
- mercats i galeries comercials,   
- centres comercials i altres col·lectius,   
- establiments comercial i gestionats en forma col·lectiva per comerciants,  
- unitats o àrees de caràcter col·lectiu per a la prestació de serveis comuns a les empreses agrupades i activitats assimilades, tal com, la gestió conjunta de determinades funcions empresarials.  
Així mateix, podran accedir a les ajudes els projectes d'inversió en el camp comercial que creen serveis comuns, modernitzen establiments, implanten punts de venda, organitzen grups de compra, i també per a projectes que impliquen la millora de la seua gestió o promoció comercial.  
Article 17  
Les ajudes podran ser les següents:  
a) Subvenció que podrà assolir fins un màxim del 50% de la inversió pressupostada, amb un límit de 10 milions, per a la realització d'inversions en immobilitzat material.  
b) Accés als préstecs a què es refereix l'apartat b) de l'article 2, per un import nominal de fins el 70% de la inversió pressupostada.  
c) Reducció del cost financer fins en 5 punts del préstec, sense superar el 15% del principal del préstec que resultarà aprovat i concedit.  
d) Subvencions decreixents durant 3 anys que poden assolir fins el 70% del cost real, per a la implantació de gabinets d'assessorament tècnic i desenvolupament comercial.  
e) Subvencions de fins el 50% per a la realització de campanyes d'animació comercial tendents a aconseguir la millora de la imatge dels establiments comercials. Excepcionalment aquest límit podrà ser superat quan aquestes accions tendeixen a la reactivació de zones comercials que hagen estat afectades per circumstàncies especials.  
DISPOSICIO ADDICIONAL  
Per a l?exercici 1991, les ajudes previstes en aquesta ordre es finançaran amb càrrec a les línies i dotacions pressupostàries publicades en l?Ordre de 7 de febrer de 1991, de la Conselleria d?Indústria, Comerç i Turisme i en l?Ordre de 21 de maig de 1991, que complementa l'anterior.  
DISPOSICIO FINAL  
Aquesta ordre vigirà el dia en què es publique en el Diari Oficial de la Generalitat Valenciana.  
València, 24 de maig de 1991.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI